RS ปิดงบปี 65 กำไรทะลุ 137 ลบ. โต 8% แจกปันผลหุ้น-เงินสด XD 18 เม.ย.นี้
RS โชว์กำไรปี 65 แตะ 137.07 ลบ. โต 7.63% พร้อมแจกปันผลหุ้น 10 หุ้นเดิม ต่อ 1 หุ้นปันผล และปันผลเงินสด 0.0111 บ. ขึ้นเครื่องหมาย XD 18 เม.ย.นี้
RS โชว์กำไรปี 65 แตะ 137.07 ลบ. โต 7.63% พร้อมแจกปันผลหุ้น 10 หุ้นเดิม ต่อ 1 หุ้นปันผล และปันผลเงินสด 0.0111 บ. ขึ้นเครื่องหมาย XD 18 เม.ย.นี้
28 ก.พ. 2566

บริษัท อาร์เอส จำกัด (มหาชน) หรือ RS รายงานผลการดำเนินงานงวดปี 65 สิ้นสุดวันที่ 31 ธ.ค.66 ดังนี้

สำหรับปี 65 บริษัทฯ มีกำไรสุทธิเท่ากับ 137.1 ล้านบาท เพิ่มขึ้นร้อยละ 7.6 จากปีก่อน ซึ่งเป็นผลจากการเปิดประเทศและการผ่อนคลายมาตรการควบคุมโควิด-19 ทำให้สามารถกลับมาจัดอีเวนท์และคอนเสิร์ตได้เต็มประสิทธิภาพ รวมถึงความสามารถในการควบคุมต้นทุนขาย และบริการ รวมถึงค่าใช้จ่ายในการขายและบริหารให้อยู่ในระดับต่ำได้ ทั้งนี้บริษัทฯ รับรู้ส่วนแบ่งกำไรจากบริษัท เชฎฐ์ เอเชีย จำกัด ในปี 65 จำนวน 46.5 ล้านบาท
นอกจากนั้นที่ประชุมคณะกรรมการบริษัทฯ เมื่อวันที่ 28 ก.พ.66 มีมติอนุมัติจ่ายปันผลจากกำไรสะสม เป็นหุ้นในอัตรา 10 หุ้นเดิม ต่อ 1 หุ้นปันผล และปันผลเป็นเงินสดในอัตรา 0.0111 บาท/หุ้น กำหนดขึ้นเครื่องหมาย XD วันที่ 18 เม.ย.66 กำหนดจ่ายเงินปันผลให้ผู้ถือหุ้น 3 พ.ค.66